Woef met ŉ stertjie van voor en ŉ stertjie van agterNarwhal the Unicorn Puppy (Foto: Mac’s Mission) ŉ Plasing op sosiale media deur ŉ diereskuiling van ŉ hond wat met ŉ stert op sy voorkop spog, steel wêreldwyd harte. Mac’s Mission, gebaseer in Jackson, Missouri in die VSA, fokus op honde met spesiale behoeftes of gesondheidskwessies wat waarskynlik deur ander skuilings van kant gemaak sou word. Die diereskuiling is die afgelope week oorval met terugvoer ná hulle ŉ foto gedeel het van “Narwhal the Little Magical Furry Unicorn”. Narwhal is ŉ dachshund-kruising van ongeveer 10 weke oud. “Ons het hom saam met ŉ ander, ouer hond opgespoor. Hy het ŉ stert op sy voorkop en ŉ voetbesering,” het Rochelle Steffen, stigterslid van Mac’s Mission, gesê. Volgens Rochelle is die stertjie nie verbind aan enigiets nie en dit kan beslis nie waai soos ŉ gewone stert nie. “Die enigste gebruik is dat dit hom die oulikste hondjie ooit maak!” ŉ Veearts het Narwhal ondersoek en bevind dat dit nie in hierdie stadium nodig is om die ekstra stertjie te verwyder nie. “Hy lyk heeltemal gesond,” het Rochelle bygevoeg. Mac’s Mission is nie in hierdie stadium op soek na iemand om hom aan te neem nie, omdat hulle net eers wil wag totdat Narwhal bietjie groter is om seker te maak dat die stertjie hom nie pla of ŉ probleem word nie. As jy Narwhal se vordering wil volg of meer wil uitvind oor Mac’s Mission, kan jy hulle Facebook-blad of webwerf besoek. Just another video of our narwhal the magical fuzzy unicorn puppy because we think he is amazing. (We are not accepting applications for him right now until we are very certain his unicorn horn is not going to have a growth spurt and become an issue) (no it does not wag) (yes he is keeping it) (yes he is amazingly awesome!!) Love,MacKeeperOfTheUnicorns Posted by Mac the pitbull on Wednesday, November 13, 2019 Klik hier as die video nie direk in jou webblaaier wil speel nie